SET ปิดเช้าร่วง 9 จุด วิตกเฟดลด QE หลังคาดเงินเฟ้อสหรัฐสูงถึงปีหน้า
SET ปิดเช้าร่วง 9 จุด วิตกเฟดลด QE หลังคาดเงินเฟ้อสหรัฐโอกาสสูงขึ้นไปจนถึงปีหน้า ทำให้ต้องมีการปรับเปลี่ยนนโยบายการเงิน บ่ายนี้ตลาดฯคงยังติดลบ โดยให้แนวรับ 1,620 แนวต้าน 1,640 จุด
25 ต.ค. 2564

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้แกว่ง Sideway ถึง Sideway Down ไม่ตอบรับการเปิดประเทศเท่าใดนัก แต่กลับไปให้น้ำหนักเรื่องที่นายเจอโรม พาวเวล ประธานธนาคารกลางสหรัฐ (เฟด) ระบุว่าจะปรับลดการซื้อสินทรัพย์ โดยคาดการณ์ว่าเงินเฟ้อของสหรัฐมีโอกาสสูงขึ้นไปจนถึงปีหน้า ทำให้ต้องมีการปรับเปลี่ยนนโยบายการเงินกันต่อไป
ด้านตลาดหุ้นในภูมิภาคเอเชียเช้านี้แกว่งไซด์เวย์ทั้งในแดนบวก – ลบ ช่วงรอติดตามการประชุมธนาคารกลางยุโรป (ECB) และการประชุมธนาคารกลางญี่ปุ่น (BOJ) ที่จะมีขึ้นในวันที่ 28 ต.ค.นี้ ส่วนบ้านเราต้องติดตามดัชนีผลผลิตภาคอุตสาหกรรมของไทยในวันที่ 27 ต.ค.
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะยังติดลย โดยมีแนวรับ 1,620 จุด ส่วนแนวต้าน 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 2,879.13 ล้านบาท ปิดที่ 141.00 บาท ลดลง 0.50 บาท
BBL มูลค่าการซื้อขาย 1,914.18 ล้านบาท ปิดที่ 124.00 บาท เพิ่มขึ้น 2.00 บาท
BANPU มูลค่าการซื้อขาย 1,622.33 ล้านบาท ปิดที่ 12.20 บาท ลดลง 0.30 บาท
SPALI มูลค่าการซื้อขาย 1,305.49 ล้านบาท ปิดที่ 22.00 บาท เพิ่มขึ้น 0.40 บาท
AOT มูลค่าการซื้อขาย 1,250.74 ล้านบาท ปิดที่ 65.00 บาท ลดลง 0.75 บาท
 
 